Къэбэрдей-Балъкъэр Республикэм и Iэтащхьэ КIуэкIуэ Юрий балъкъэр лъэпкъым, республикэм ис псоми Зэрызахуигъазэр
Гъатхэпэм и 8-м илъэс 74-рэ ирокъу Къэбэрдей-Балъкъэрым щыпсэухэм я дежкIэ гузэвэгъуэу щыт Iуэхугъуэр. А зэманым тепщэныгъэр зыIыгъа гупым я хабзэншагъэм къыхэкIыу ягъэва пхуэмыгъэзэкIуэжыну хэщIыныгъэхэмрэ гъэхутэныгъэ хьэлъэхэмрэ зыхэтщIэу, дэ а махуэм зыхудогъазэ къуэш балъкъэр лъэпкъым, политикэ щхьэусыгъуэкIэ ягъэкIуэдахэм я фэеплъым пщIэ худощI.
ХамэщIым щателъа гузэвэгъуэмрэ гугъуехьхэмрэ лIыгъэ яхэлъу ягъэври, балъкъэр лъэпкъым щалъхуа щIыпIэм къигъэзэжащ, и щэнхабзэр, бзэр, хабзэр ихъумам къищынэмыщIауэ, зыужьыныгъэ лъагэми хуэпабгъэу. БлэкIа илъэсипщIхэм къриубыдэу абыхэм яхузэфIэкIащ экономикэ, щэнхабзэ ухуэныгъэм ехъулIэныгъэхэр щызэрагъэгъуэтыну, лъэпкъ къэралыгъуэ зэфIагъэувэжыну. Нобэ балъкъэр лъэпкъыр фIыкIэ щыгугъыу поплъэ къэкIуэнум, Урысей Федерацэм лъэпкъ куэду зэхэт и унагъуэм щыщу гъащIэщIэ еухуэ.
Си фIэщ мэхъу, дызэгъусэу дэ гугъуехь псоми дапэлъэщынущ, сыт хуэдэ къалэнри тхузэфIэхынущ, Къэбэрдей-Балъкъэрым и лъэпкъхэм я зэIузэпэщыныгъэрэ зыужьыныгъэрэ къытхузэгъэпэщынущ.
